بۆکۆ حەرام
بۆکۆ حەرام گرووپێکی ئیسلامیی چەکدارە، کە لە وڵاتی نێجیریا لە ساڵی٢٠٠٢ لە لایەن موحەممەد یوسفەوە دامەزراوەو لە ساڵی ۲۰۰۹وە چەکی گرتوەتە دەست و بووەتە گروپێکی جیھادی. ناوی ئەو گرووپە بە واتەی دژی ھاتنی کلتوری ڕۆژئاوایە بۆ وڵاتی نێجیریا و  بە وتەی ئەوان دژی داب و نەریتی بێئەخلاقی ڕۆژئاوان و پێیان وایە کە دەبێت شەریعەتی ئیسلام لەسەرانسەری وڵاتی نێجیریا جێبەجێ بکرێ و بەس خوێندنگەی ئیسلامی ھەبن. ئەوان پەلامار و ھێرش دەکەنەسەر کڵێسە و پیاوە ئاینی و دێھاتە مەسیحی نشینەکان و ھەروەھا  بۆ سەر موسڵمانەکانیش ئەوانەی کەیارمەتی حوکمەت دەدەن و ناچنەژێر بارو حوکمی ئەوانەوە. چالاکی و ھێرشەکانی ئەو گروپە زیاتر لەباکووری نێجیریایە کەزیاتر دانیشتوانی موسوڵمانن. بارەگای سەرەکی بۆکۆ حەرام لە مایدوگوریە کەبەشێکی شاری بۆرنۆ یە، و لەم دواییەشدا بەیعەتیان دایە گرووپی (دەوڵەتی ئیسلامی).

سەرچاوەکان 

 ڕووداو
 دەنگی ئیسلام

ڕێکخراوە ئیسلامییەکان
ڕێکخراوە جیھادییەکان
ئەو ڕێکخراوانەی کە لەلایەن ئەمریکاوە بەتیرۆریست دەستنیشانکراون
دژە ڕۆشنبیری